**Előterjesztés**

**Szombathely Megyei Jogú Város Közgyűlése Kulturális és Sport Bizottsága**

**2012. október 29-i ülésére**

**JAVASLAT**

**A sport területén beérkezett kérelmek elbírálására**

1. A Pannonsport Szervező és Marketing Kft. ügyvezetője azzal a kéréssel fordult a Tisztelt Bizottsághoz, hogy a Bizottság 54/2012 (III. 26.) Kult. és Sport Biz. sz. határozatában megjelölt férfi kézilabda válogatott mérkőzés 2012. novemberi megrendezésére biztosított 3.500.000 Ft összeget a 2012. december 28-29. napja között megrendezésre kerülő „B33 Magyar Bajnokság, és B33 Bajnokság az U23 korosztály számára” rendezési költségeihez használhassa fel. A kézilabda válogatott mérkőzés a vendég fél kérésére nem Szombathelyen kerül megrendezésre.
2. A Szombathelyi Sportközpont és Sportiskola Nonprofit Kft. ügyvezetője azzal a kéréssel fordult a Tisztelt Bizottsághoz, hogy a 2011. évben alpolgármesteri keretből kültéri sportpályák felújítására kapott 1.000.000 Ft támogatás összeg elszámolását a 41/2012. (II. 20.) sz. határozatban meghatározott 2012. szeptember 30-i időpontról 2013. június 30-ára módosítsa. Németh Zsolt tájékoztatása szerint a felhasználói igények felmérése és a munkálatok előkészítése várhatóan csak 2013. év tavaszára fejeződnek be.
3. Az Agro Bio Classic Kick-Boksz Club azzal a kéréssel fordult a Tisztelt Bizottsághoz, hogy a 2012. évi működésüket a Bizottság 500.000-800.000 Ft-tal támogassa. A 2012. évi működésük várható összköltsége 1.500.000 Ft.
4. A Fitt 2007 Kft. azzal a kéréssel fordult a Tisztelt Bizottsághoz, hogy 55.000 Ft-tal támogassa profi versenyzőjük, Gadó András WPC Profi Erőemelő Világbajnokságon való részvételének útiköltségeit. A rendezvény 2012. november 3-11. napja között kerül megrendezésre az Amerikai Egyesült Államok beli Las Vegasban, várható részvételi összköltsége 300.000 Ft.

Kérem a Tisztelt Bizottságot, hogy az előterjesztést megtárgyalni, és a támogatási kérelmek vonatkozásában dönteni szíveskedjék.

**Szombathely, 2012. október 16.**

**(: Sági József :)**

**a Bizottság elnöke**

**I.**

**HATÁROZATI JAVASLAT**

**…../2012. (X. 29.) Kult. és Sport Biz. sz. határozat**

Szombathely Megyei Jogú Város Közgyűlésének Kulturális és Sport Bizottsága hozzájárul ahhoz, hogy a Pannonsport Szervező és Marketing Kft. az 54/2012. (III. 26.) Kult. és Sport Biz. számú határozatában megjelölt férfi kézilabda válogatott mérkőzés 2012. novemberi megrendezésére biztosított 3.500.000 Ft összeget a 2012. december 28-29. napja között megrendezésre kerülő „B33 Magyar Bajnokság, és B33 Bajnokság az U23 korosztály számára” rendezési költségeihez használja fel.

**Felelős: Sági József, a Kulturális és Sport Bizottság elnöke**

**(Dr. Károlyi Ákos, az Egészségügyi és Közszolgálati Osztály vezetője)**

**Határidő: azonnal**

**II.**

**HATÁROZATI JAVASLAT**

**…../2012. (X. 29.) Kult. és Sport Biz. sz. határozat**

Szombathely Megyei Jogú Város Közgyűlésének Kulturális és Sport Bizottsága a Szombathelyi Sportközpont és Sportiskola Nonprofit Kft. részére a 2011. évben alpolgármesteri keretből kültéri sportpályák felújítására megítélt 1.000.000 Ft támogatás elszámolásának határidejét 2013. június 30. napjára módosítja.

**Felelős: Sági József, a Kulturális és Sport Bizottság elnöke**

**/a végrehajtás előkészítéséért:**

**(Dr. Károlyi Ákos, az Egészségügyi és Közszolgálati Osztály vezetője)**

**Határidő: azonnal**

**III.**

**HATÁROZATI JAVASLAT**

**…../2012. (X. 29.) Kult. és Sport Biz. sz. határozat**

Szombathely Megyei Jogú Város Közgyűlésének Kulturális és Sport Bizottsága az Agro Bio Classic Kick-Boksz Club támogatási kérelmét a megtárgyalta, és azt:

a) forrás hiányában támogatni nem tudja.

b) ………………. Ft összeggel támogatja a költségvetési rendelet 18. sz. mellékletének ………………….. tételsora terhére.

**Felelős: Sági József, a Kulturális és Sport Bizottság elnöke**

**(Dr. Károlyi Ákos, az Egészségügyi és Közszolgálati Osztály vezetője)**

**Határidő: azonnal**

**IV.**

**HATÁROZATI JAVASLAT**

**…../2012. (X. 29.) Kult. és Sport Biz. sz. határozat**

Szombathely Megyei Jogú Város Közgyűlésének Kulturális és Sport Bizottsága a Fitt 2007 Kft. támogatási kérelmét megtárgyalta, és Gadó András WPC Profi Erőemelő Világbajnokságon való részvételének utazási költségeit:

a) forrás hiányában támogatni nem tudja.

b) ………………. Ft összeggel támogatja a költségvetési rendelet 18. sz. mellékletének ………………….. tételsora terhére.

**Felelős: Sági József, a Kulturális és Sport Bizottság elnöke**

**(Dr. Károlyi Ákos, az Egészségügyi és Közszolgálati Osztály vezetője)**

**Határidő: azonnal**